CELEX: 62010TA0379
Language: el
Date: 2013-09-16 00:00:00
Title: Συνεκδικασθείσες υποθέσεις T-379/10 και T-381/10: Απόφαση του Γενικού Δικαστηρίου της 16ης Σεπτεμβρίου 2013 — Keramag Keramische Werke κ.λπ. κατά Επιτροπής (Ανταγωνισμός — Συμπράξεις — Βελγική, γερμανική, γαλλική, ιταλική, ολλανδική και αυστριακή αγορά ειδών υγιεινής — Απόφαση διαπιστώνουσα παράβαση του άρθρου 101 ΣΛΕΕ και του άρθρου 53 της Συμφωνίας ΕΟΧ — Συντονισμένη αύξηση τιμών και ανταλλαγή εμπορικά ευαίσθητων πληροφοριών — Διάρκεια της παραβάσεως — Δικαιώματα άμυνας — Πρόσβαση στον φάκελο — Καταλογισμός της παραβατικής συμπεριφοράς)

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/26
            
         Απόφαση του Γενικού Δικαστηρίου της 16ης Σεπτεμβρίου 2013 — Keramag Keramische Werke κ.λπ. κατά Επιτροπής
   (Συνεκδικασθείσες υποθέσεις T-379/10 και T-381/10) (1)
   
   (Ανταγωνισμός - Συμπράξεις - Βελγική, γερμανική, γαλλική, ιταλική, ολλανδική και αυστριακή αγορά ειδών υγιεινής - Απόφαση διαπιστώνουσα παράβαση του άρθρου 101 ΣΛΕΕ και του άρθρου 53 της Συμφωνίας ΕΟΧ - Συντονισμένη αύξηση τιμών και ανταλλαγή εμπορικά ευαίσθητων πληροφοριών - Διάρκεια της παραβάσεως - Δικαιώματα άμυνας - Πρόσβαση στον φάκελο - Καταλογισμός της παραβατικής συμπεριφοράς)
   2013/C 325/44
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Keramag Keramische Werke AG (Ratingen, Γερμανία)· Koralle Sanitärprodukte GmbH (Vlotho, Γερμανία)· Koninklijke Sphinx BV (Μάαστριχτ, Κάτω Χώρες)· Allia SAS (Avon, Γαλλία)· Produits Céramique de Touraine SA (Selles-sur-Cher, Γαλλία)· Pozzi Ginori SpA (Μιλάνο, Ιταλία) (υπόθεση T-379/10)· Sanitec Europe Oy (Helsinki, Φινλανδία) (υπόθεση T-381/10) (εκπρόσωποι: J. Killick, barrister, I. Reynolds, solicitor, και P. Lindfelt και K. Struckmann, δικηγόροι)
   
      Καθής: Ευρωπαϊκή Επιτροπή (εκπρόσωποι: F. Castillo de la Torre και F. Ronkes Agerbeek, επικουρούμενοι από τον B. Kennelly, barrister)
   
      Αντικείμενο
   
   Αίτημα μερικής ακυρώσεως της αποφάσεως C(2010) 4185 τελικό της Επιτροπής, της 23ης Ιουνίου 2010, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/39.092 εγκαταστάσεις υγιεινής), και, επικουρικώς, αίτημα μειώσεως του ποσού του προστίμου που επιβλήθηκε στις προσφεύγουσες με την απόφαση αυτή.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το άρθρο 1, παράγραφος 1, σημείο 6, της αποφάσεως C(2010) 4185 τελικό της Επιτροπής, της 23ης Ιουνίου 2010, σχετικά με διαδικασία εφαρμογής του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/39.092 εγκαταστάσεις υγιεινής), στο μέτρο που η Επιτροπή διαπιστώνει σε αυτό αφενός, ότι οι Allia SAS και Produits Céramique de Touraine SA συμμετείχαν σε παράβαση συνιστάμενη σε σύμπραξη στη γαλλική αγορά κατά την περίοδο μεταξύ 25ης Φεβρουαρίου 2004 και 9ης Νοεμβρίου 2004 και, αφετέρου, ότι η Pozzi Ginori SpA συμμετείχε σε παράβαση συνιστάμενη σε σύμπραξη στην ιταλική αγορά για περίοδο διαφορετική από εκείνη μεταξύ 14ης Μαΐου 1996 και 9ης Μαρτίου 2001.
            
         
               2)
            
            
               Ακυρώνει το άρθρο 2, παράγραφος 7, της αποφάσεως C(2010) 4185 τελικό στο μέτρο που το συνολικό ποσό του προστίμου που επιβλήθηκε στην Keramag Keramische Werke AG, στην Koralle Sanitärprodukte GmbH, στην Koninklijke Sphinx BV, στην Pozzi Ginori και στη Sanitec Europe Oy υπερβαίνει τα 50 580 701 ευρώ.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Οι Keramag Keramische Werke, Koralle Sanitärprodukte, Koninklijke Sphinx, Allia, Produits Céramique de Touraine, Pozzi Ginori και Sanitec Europe φέρουν τα τρία τέταρτα των δικαστικών εξόδων τους.
            
         
               5)
            
            
               Η Επιτροπή φέρει το ένα τέταρτο των εξόδων στα οποία υποβλήθηκαν οι Keramag Keramische Werke, Koralle Sanitärprodukte, Koninklijke Sphinx, Allia, Produits Céramique de Touraine, Pozzi Ginori και Sanitec Europe, καθώς και τα δικά της δικαστικά έξοδα.
            
         
      (1)  EE C 301 της 6.11.2010.